
UVOD 


Već je u Starom zavjetu zapisano da je sveti i 
spasonosni običaj moliti za pokojne. Isus nije mo- 
gao zadržati suze na Lazarovom grobu, a Crkva 
koja poznaje Isusa ne prestaje hrabriti svoju djecu 
da mole za pokojne i da za njih čine djela ljubavi 
prema bližnjima. Jedan od velikih crkvenih nauči- 
telja, Toma Akvinski rekao je: “Od svih molitava 
koje se Bogu najviše sviđaju jesu molitve za po- 
kojnike, jer u sebi uključuju duhovna i tjelesna 
djela milosrđa." Mnogi kršćani ne žnaju da ljubav 
prema siromašnim dušama ne pomaže samo pokoj- 
nicima, nego i živima. Veliki teolozi poput sv. Al- 
fonza Liguoria, Roberta Bellarmina i Franje Sua- 
reza potvrđuju: “Može se, štoviše, treba se u čvrs- 
tom uvjerenju zazivati duše u čistilištu i moliti za 
njihov zagovor kako bismo od Boga primili one 
milosti koje su čovjeku potrebne za tijelo ili dušu." 

Sveti Robert Bellarmin kaže: “Siromašne duše 
mole Boga da njihovim zagovornicima oprosti sve 
grijehe koje su počinili, da im pomogne nadvladati 
napasti te da im udijeli milosti koje su im potreb- 
ne." (Bellarmin, knjiga 71, O Čistilištu, 15) 


Iskustva svetaca potkrepljuju ovaj nauk. Sveta 
Katarina Bolonjska svojim je susestrama kazala: 
“Ako želim primiti bilo koju milost, tada molim 
siromašne duše da u moje ime za to mole i po nji- 
hovu zagovoru uvijek primam ono što želim. Ona 
nas je čvrstvo uvjerila, kako nam prenosi sveti 
Alfonz Liguori, da je uz pomoć siromašnih duša 
primila velike milosti koje zagovorom svetaca nije 
dobila. 

Sveta crkvena naučiteljica Terezija Avilska 
jamči da je primila sve ono što je molila po zago- 
voru siromašnih duša. 


U objavama svete Brigite Švedske zapisano je 
slijedeće: “jednog dana anđeo ju je odveo u čisti- 
lište i čula je kako je neka duša, kojoj je udijeljena 
velika pomoć, rekla: “Gospodine nagradi one koji 
nam pomažu u našim nevoljama, uzvrati stostruko 
onima koji nam pomažu i uvedi nas gore u svjetlo 
svoje božanske slave" (Brigita, Objave, knjiga 4, 
pogl.7). 

Sveti Arški župnik jednom je prilikom rekao 
nekom svećeniku: “Kad bismo znali koju moć 
imaju siromašne duše, ne bismo ih zaboravljali. 
Molimo za njih kako bi one molile za nas!" 

A kad u nebu gledaju Boga, kako se tek onda 
siromašne duše trude moliti na nakane onih koji su 
ih svojim molitvama oslobodili čistilišta. “Ti 
blaženici, koji su oslobođeni čistilišta", kaže sv. 
Leonard iz Porto - Maurizia OFM, “sići će dolje da 
bi se na zemlji brinuli oko vaših vremenitih i 
duhovinih želja." 

Osobitu pobožnost prema siromašnim dušama 
imala je sv. Margareta Alacoque. Često je od bo- 
žanskog Srca Isusova primala nalog da trpi za duše 
u čistilištu. Stoga je nekoliko puta imala utješna 
iskustva po kojima je zadobila jamstvo o spasenju 
duša koje je vidjela kako se uspinju u nebo “Kad 
biste znali", reče ona, “kako je moja duša bila us- 
hićena! Dok sam s njima razgovarala, vidjela sam 
kako sve više i više uranjaju i utapaju se u svjetlo. 
Bilo je to kao kad bi netko uranjao u široki ocean. 
Usrdno sam ih molila da misle na nas, a njihove su 
posljednje riječi bile da nezahvalnost još nikada 
nije ušla u nebo" (Život sv. Margarete Alacoque). 
Sveta Luitgarda iz Wittichena (1291-1348), zaštit- 
nica majčina krila, često je čula kako se siromašne 
duše tuže i s njima je noću razgovarala. U samo- 
stanu kojeg je utemeljila u Schwarzwaldu, u Wit- 
tichenu, prije obroka je molila “Miserere" (Smiluj 

mi se Bože) za siromašne duše. Svoje susestre je 
podsjećala: “Ostanite vjerne siromašnim dušama. 
Tko je vjeran dušama, produžuje svoj život i 
umnožava svoju sreću" (Iz Bombacha, Život sv. 
Luitgrade). 

Ako pokazujemo istinsku ljubav prema bližnji- 
ma, iskreno milosrđe prema siromašnim dušama 
sigurno nećemo biti razočarani u svojim očekiva- 
njima. Kad smo u teškoćama, pokušajmo pridobiti 
naklonost moleći za siromašne duše! One će nam 
svoju zahvalnost pokazati time što će naše molbe 
iznijeti pred nebeskog Oca. 

Neka se Bog udostoji blagosloviti naše skromne 
napore! Neka siromašnim dušama pronađe velik 
broj pomoćnika i prijatelja! Neka milostima obas- 
pe sve one koji pomažu dušama u čistilištu! 

“Blago milosrdnima, oni će zadobiti milosrđe" 
(Mt 5,7)! Onima koji oplakuju svoje rođake ili pri- 
jatelje, najsrdačnije se preporuča ova devetnica. 
Ako se s devetnicom počne točno na dan smrti po- 
kojnika, toj će se duši iskazati ljubav i povjerenje, 
a za sebe zadobiti velika utjeha. 


PRVI DAN 


Molitva 
Neka po cijelom svijetu bude ljubljeno presveto 
Srce Isusovo! Odsada do vijeka! 


Naša draga Gospo od presvetog Srca Isusova 
moli za nas! 


Čin vjere: Moj Bože, vjerujem u tebe, jer Ti si 
istina. Vjerujem i u Tvoju istinu koju si očitovao 
svojoj svetoj Crkvi. 


Čin nade: Moj Bože, vjerujem u Tebe, jer ispu- 
njaš svoja obećanja. 


Čin ljubavi: Moj Bože, ja te ljubim od sveg srca 
i iznad svega. Radi Tebe ijubim svoje bližnje kao 
sebe samog. 


Razmatranje 


Postoji mjesto pokore koje se zove čistilište 
gdje pravednici dovršavaju svoje čišćenje prije 
nego smiju ući u nebo. Sveta Crkva poučava me u 

ovoj istini. Moj Bože, čvrsto vjerujem u tu istinu! 
Gledam Tvoju svetost, pravednost i blagost u čisti- 
lišnom plamenu. Tko će uzići na Goru Jahvinu, tko 
će stajati na svetom mjestu njegovu? Onaj u koga 
su ruke čiste i srce nedužno: duša mu se ne predaje 
ispraznosti, i ne kune se varavo. (Ps 24,3-4). Ništa 
nečisto ne može ući u nebesko kraljevstvo, jer Ti si 
svet, svet, svet, o Bože! 

Ulij mi odvratnost prema grijehu i udijeli mi 
milost da, još u svijetu, okajem ono što sam sagri- 
ješio. 

“Znadem, o Jahve, da su Ti sudovi pravedni" 
(Ps 119,75). Reći ću Bogu: Nemoj me osudit! Kaži 
mi zašto se na me obaraš!"( Job 10, 2). “Tebi, sa- 
mom Tebi ja sam zgriješio i učinio što je zio pred 
Tobom" (Ps 51,6). Zaslužujem vječne kazne, ali 
Tvoje me milosrđe prati. Ti si me dostigao, bijah 
već u sjeni smrtnoj i Ti si me poštedio. 

“O vatro koja čistiš, kraljevstvo nade. U Tebi 
možemo s prorocima klicati: U mojoj nevolji ispu- 
nio si moje srce! Kad ti ne bi postojala, kud bi 
tolike ravnodušne i nepokorne duše?" 

“Blagosiovljen Bog i Otac Gospodina našega 
Isusa Krista, Otac milosrđa i Bog svake utjehe! (2 
Kor 1,3). 

Odluka 


- Molimo presveto Srce Isusovo da zapali srca 
vjernika žarkom ljubavlju prema siromašnim du- 
šama. 

- Neka ne prođe ni jedan dan, a da nismo upra- 
vili nekoliko molitava i dobrih djela za oslobođe- 
nje siromašnih duša. 


Malitva 


Gospodine, molimo te, neka naš ponizni vapaj 
bude na korist tvojim slugama i službenicama. 
Oslobodi ih svih grijeha i učini ih sudionicima 
tvog otkupljenja. Ti koji živiš! 


De Profundis - Molitva iz dubine (Psalam 130) 
Iz dubine, Gospodine, vapijem tebi: 
Gospodine čuj glas moj! 

Neka pazi uho tvoje 

Na glas moga vapaja! 

Ako se Gospodine, grijeha budeš spominjao, 
Gospodine tko će opstati? 

Al u tebe je praštanje, 

Da bi te se bojali. 

U Jahvu ja se uzdam, 


Duša moja čeka Gospodina 

Više no zoru straža noćna 

Nek Izrael čeka Jahvu. 

Jer je u Jahve milosrđe 

I obilno je u njega otkupljenje; 

On će otkupit Izraela od svih grijeha njegovih. 


Molitva za pokojne roditelje 


Ti si nam, Bože, naložio da poštujemo svoga 
oca i majku. Imaj samilosti prema mom ocu i maj- 
ci; oslobodi ih patnje koju su zaslužili zbog svojih 
grijeha i daj da Te jednog dana smiju opet gledati 
u nebeskom veličanstvu. Po Gospodinu našem Isu- 
su Kristu. Amen. 

Pokoj vječni daruj im Gospodine i svjetlost 
vječna svijetlila im! Počivali u miru! Amen. 

DRUGI DAN 
Molitva kao prvog dana (strana 4) 


Razmatranje 


Prenesimo se, u duhu, u čistilište gdje Bog, u 
svojoj pravednosti, čisti duše prije nego uđu u ne- 
bo. Tamo susrećemo svoje rođake i prijatelje! Kad 
bi čistilište imalo samo jedan cilj - da ne zaboravi- 
mo svoje rođake i prijatelje, morali bismo zbog to- 
ga biti zahvalni. 


O, moj oče, o moja majko, moja braćo, moje se- 
stre, moji prijatelji, ja vas vidim! Vi uzdišete, trpi- 
te, zazivate moju pomoć! A ja sam vas zaboravio! 
Što sve morate trpjeti, mili moji i što mogu učiniti 
da vas oslobodim tih muka? 


“Naše muke ne mogu se izreći“, reći će oni. 
“Odvojeni od svog tijelu, ugledali smo Boga u nje- 
govu svjetlu, spoznali smo jedino i najveće dobro, 
svoju najveću sreću, bezdan savršenosti. Žurimo 
Bogu! Njegova pravednost nas tjera od sebe. Nje- 

gova moćna desnica nas drži daleko. Vi u svijetu 
ne možete si predočiti bol zbog udaljenosti od 
Boga. Vaša patnja, žalost, briga samo su sjena na- 
še nevolje. Ali to je naša krivnja. Kad bismo se 
samo mogli vratiti dolje na zemlju da popravimo 
svoje krivnje! Vi, prijatelji naši, bar vi možete ga- 
nuti Božje Srce i ublažiti njegovu pravdu. Pomo- 
zite nam da ubrzo dođemo u nebo gdje ćemo vam 
biti zahvalni čitavu vječnost !? 


Odluka 


Potrudimo se iskoristiti milosna sredstva Crkve 
za oslobođenje siromašnih duša! Pitajmo se kod 
večernjeg ispita savjesti: Što sam danas učinio za 
oslobođenje svojih pokojnih prijatelja i poznanika? 


De Profundis - Molitva iz dubine (str. 5) 


Molitva za naše pokojne dobročinitelje i prijatelje 


O Bože, Ti nam želiš oprostiti i spasiti nas. 
Utječemo se Tvome milosrđu po zagovoru presve- 
te Djevice Marije i svih svetaca, da duše naših 
dragih i dobročinitelja koji su napustili ovaj svijet, 

dospiju u posjed vječnog blaženstva. Po Gospodi- 
nu našem Isusu Kristu. Amen. 


Pokoj vječni daruj im Gospodine i svjetlost 
vječna svijetlila im. Počivali u miru Božjem. 
Amen 

TREĆI DAN 


Molitva: kao prvi dan (str. 4) 


Razmatranje 


“Na obalama rijeka babilonskih sjeđasmo i pla- 
kasmo, spominjući se Siona? (Ps 137,1) 


Kako opisati bolni jauk siromašnih duša koje 
čeznu za radostima nebeske domovine? Oni, dodu- 
še, slute sjaj svjetla i blaženstva, no budući da su u 
svijetu bili previše skloni zemaljskim dobrima, još 
za neko vrijeme isključeni su iz neba. Pred njima 
se uzdižu svi grijesi njihova života poput ogrom- 
nih zapreka pred vratima kraljevstva. Koliko su 
žalosni i koliku grižnju savjesti imaju! Jer, umjesto 
najveće sreće dali su prednost prolaznim radosti- 
ma. Stoga ove siromašne duše s Davidom mogu 
govoriti: “Peccatum meum contra me est semper - 
Grijeh je moj svagda preda mnom." (Ps 51,2-5) 


Ne odbijmo prezirno mogućnost koju nam Bog 
daje te svojim dobrim djelima i zaslugama isplati- 
mo krivicu siromašnih duša. Za velikodušnog čo- 

vjeka radost je pomagati siromasima i tješiti žalo- 
sne, biti otac sirota i obitelji, koju je pohodio, vra- 
titi mir i radost! Molitva za siromašne duše daje 
ove utjehe jer omogućuje oslobođenje tužnih duša 
iz njihovog zatvora i otvaranje vrata blažene vječ- 
nosti. 


“Što god ste učinili jednome od moje najmanje 
braće, meni ste učinili", kaže naš Gospodin. Dok 
pomažemo siromašnim dušama, možemo i sami 
biti sigurni u Božju pomoć. “Kad je neka duša 
vašim trudom oslobođena", reče Isus jednom sv. 
Gertrudi, “osjećam istu radost kao da su i mene 
oslobodili iz zatvora i neću zaboraviti, u dato 
vrijeme, dati vam naknadu za to." 


Odluka 


Danas učinimo neko mrtvljenje ili odricanje i 
prikažimo to za siromašne duše. 


Ne omalovažavajmo ni najmanje stvari i prika- 
Žimo ih za spas siromašnih duša i na slavu Božju. 


De Profundis - Molitva iz dubine (str.5) 

Molitva za pokojne biskupe i svećenike 


Bože, udostojao si se svojim službenicima udi- 
jeliti biskupsko i svećeničko dostojanstvo. Udijeli 
nam milost da s njima iskusimo vječnu sreću. Po 
Gospodinu našem Isusu Kristu. Amen. 


Pokoj vječni daruj im Gospodine i svjetlost vje- 
čna svijetlila im. Počivali u miru Božjem! Amen. 

ČETVRTI DAN 


Molitva: kao prvog dana (str.4) 


Razmatranje 


Siromašne duše trpe u vatri koja uništava gri- 
jehe, koja čisti. To je doduše vjerski obrazac, ali je 
i mišljenje svih crkvenih naučitelja. Stoga bilo bi 
nepristojno ne uvažavati njihovo mišljenje. Sv. 
Augustin ide čak tako daleko da kaže kako se čisti- 
lišna vatra razlikuje od paklene samo po trajanju. 
A sv. Toma Akvinski kaže: “Ognjena lomača na 
koju su bili osuđeni mučenici nije ništa doli sjena 
u usporedbi s plamenom koji muči siromašne du- 
še." 

Osjećamo li nelagodu zbog riječi vatra? A biti 
sav u vatri koja prožima potpuno i prodire i do naj- 
nutarnjijeg bića, kojeg li okrutnog mučeništva! 
Tko bi mogao samo jednu minutu u ruci držati 
užareno ugljevlje? A pročišćujuća vatra čistilišta 
djeluje na samu dušu, ona dohvaća razum, sjeća- 
nje, osjećaje. Pogođena je i zahvaćena cjelokupna 
duševna moć. Anima tota punitur - cijela duša trpi 
kaznu. 

Vatra ovog svijeta nije ništa u usporedbi s va- 
trom čistilišta. Jer su to pročišćavajući plamenovi 
koje je zapalila bož. Pravednost da očisti duše a da 
ih ne uništi. Kad izbije požar, svi tada pokušavaju i 
žele pomoći i spasiti ljude koje je vatra ugrozila. 
Kako onda ostati nedimut sudbinom mnogih duša 
koje vapiju za našom pomoći? Crucior in hac 
flamma! Trpim u ovim mukama! (Lk 16, 19)! 


Odluka 
Molimo danas Gospodina da onim dušama, ko- 
je su zbog svoje krivnje u čistilištu, oprosti po za- 
slugama koje je Isus stekao na križu kad je ožed- 
nio. 
Obdržavajmo crkvene zapovijedi u onom što se 
odnosi na post i odricanja. 


De Profundis - Molitva iz dubine ( str.5) 


Molitva za pokojnike 


Gospodine, čuj molitve koje upravljamo Tvome 
milosrđu i uzmi dušu Tvoga sluge ... kojega si po- 

zvao s ovog svijeta, primi u puninu svjetla i mira i 
zajedništvo svetih! Po Gospodinu našemu Isusu 
Kristu. Amen. 

Pokoj vječni daruj im Gospodine i svjetlost vje- 
čna svijetlila njima! Počivali u miru. Amen. 

PETI DAN 


Molitva: kao prvog dana (str. 4) 


Razmatranje 


Mi ne znamo kako dugo traje okajavanje u či- 
stilištu. Nekima je dušama Bog dopustio upoznati 
čas oslobađanja svojih dobročinitelja, ali to su ri- 
jetke iznimke. Nemamo razloga žaliti zbog svog 
neznanja. Naprotiv, to nas potiče da ne prestajemo 
moliti za oslobođenje siromašnih duša. Čovjek se 
brzo umara u molitvi za pokojnike! U trenutku kad 
se opraštamo od svojih pokojnika plačemo i žali- 
mo. Naša žalost možda traje mjesec dana, godinu, 
ali nakon toga je nadvladamo. Pretpostavljamo da 
su naši pokojnici već u nebu i da im naše molitve 
nisu više potrebne. 


Kad bismo ramišljali o tome kako čista mora 
biti jedna duša prije nego smije gledati Boga, ne 
bismo tako olako zaboravljali svoje lake grijehe i 
ne bismo tako malo pokore činili za svoje teške 
grijehe koje smo ispovjedili. Na posljednjem sudu 
sve će naše krivice biti upisane u jednu knjigu: 

Liber scriptus proferetur in quo totum continetur. 
Tamo će se od nas tražiti sve do posljednjeg nov- 
čića. Tako se olako damo zavesti lakomislenim 
grijesima da gubimo zanimanje za one kojima je 
naša pomoć tako jako potrebna. Sveci su drukčije 
razmišljali i postupali. Više od dvadeset godina 
poslije smrti svoje majke Monike, sv. Augustin je 
još uvijek molio za nju. Sv. Ambrozije se javno 
obvezao da će cijeli život moliti za dušu Teodoziia 
Velikoga. 


I kad su duše naših rođaka i prijatelja oslobo- 
đene, ne moramo li, unatoč tomu, i dalje moliti za 
pokojne? Ima duša koje već dugo uzdišu i samo 
čekaju dobrostivu ruku koja će ih izvući iz vrućeg 
žara. Sv. kardinal Bellarmin reče: “Čistilište bi za 
neke duše moglo potrajati sve do posljednjeg suda 
kad im u pomoć ne bi pritekla Crkva". Stoga je 
ona dopustila da se trajno uvede misa na spomen 
duša u čistilištu. 


Odluka 


Dobro bi bilo s rođacima i prijateljima osnovati 
molitveni vijenac za siromašne duše. Tako bi se- 
dam osoba između sebe moglo razdijeliti molitvu i 

pokoru za siromašne duše svakog radnog dana, 
tako da se neprekidno za njih mole i žrtvuju. 

Uvijek kad čujemo otkucaj sata mislimo na po- 
kojne i kažimo: Requiescant in pace! Počivali u 
miru! 


De Profundis - Molitva iz dubine (str. 5) 


Molitva za pokojne 


Utječemo se Tebi, o Gospodine, imaj samilosti 
sa svojim slugama i udijeli im, po mojem nasto- 
janju da se danas očuvam od grijeha, vječni spas. 
Po Gospodinu našem Isusu Kristu. Amen. 

ŠESTI DAN 


Molitva kao prvog dana (str. 4) 


Razmatranje 


Siromašne se duše ne mogu same osloboditi iz 
čistilišta. To je glavni razlog da im pomognemo 
svojim molitvama. Jer, nakon smrti svršava vrije- 
me milosrđa, a počinje sud. Jednom kad duša osta- 
vi ovaj svijet ne može sticati daljnje zasluge jer vi- 
še nema slobodan izbor između dobra i zla. Patnja 
u čistilištu je neplodna. To je jednostavno podmiri- 
vanje krivice, okrutna patnja koja možda traje sto- 
ljećima. Ova neutješenost još više povećava muke 
siromašnih duša. 

Ne bismo li nekome koji je bez svijesti, koji je 
žrtva saobraćajne nesreće, pritekli u pomoć i po- 
brinuli se da dođe u bolnicu? U svojim rukama 
imamo ključ zatvora u kojem zatočenici vapiju za 
svojom slobodom. Zar ćemo ih ostaviti da čame u 
tom mračnom zatvoru? 


Božje beskonačno milosrđe predalo nam je 
ključeve čistilišta. Moć naše molitve doseže do za- 

tvora gdje su zatvorene one duše koje još nisu 
namirile svoju krivicu prema bož. Pravednosti. Da, 
mi smo pomoć pokojnicima, mi smo njihovi anđeli 
osloboditelji, mi smo kadri pomoći im da dođu do 
vječne sreće. Crkveni nauk glasi: Zagovori živih 
koriste pokojnicima. U istoj mjeri kako se naše 
molitve uzdižu k nebu, Božje milosrđe dolazi u 
čistilište. O našoj molitvi ovisi kako će skoro naši 
pokojni rođaci postići oslobođenje. I ako ne vrši- 
mo ovu pomoć, postajemo sukrivci. Ako svoje 
“ovlaštenje za oprost koji smo dobili od Crkve" ne 
upotrijebimo, počinjamo grijeh propusta. 


Odluka 


Sv. Ivan Krizostom preporuča ovaj pobožni 
običaj: “Stavite u svojoj kući na vidljivo mjesto 
škrabicu gdje svatko može ubaciti milodar za po- 
kojne. S tim prilozima u novcu može se služiti mi- 
sa za vaše pokojne. 

Izmolimo na današnji dan molitvu za napuštene 
duše. 


De Profundis - molitva iz dubine (str.5) 

Molitva za oproštenje grijeha 


Molimo te, Gospodine, oslobodi duše svojih 
slugu njihovih okova da se u nebeskoj slavi sjedine 
s Tvojim svetima i izabranicima. Po Gospodinu 
našem Isusu Kristu. Amen. 

Pokoj vječni daruj im Gospodine, svjetlost vje- 
čna svijetlila im. Amen. 

SEDMI DAN 


Molitva kao prvog dana (str. 4) 


Razmatranje 


U jednoj svojoj usporedbi Gospodin je kriti- 
zirao hladnoću bogatog rasipnika koji je uskraći- 
vao mrvice kruha siromašnom prosjaku iako je 
Živio u lasti i slasti. Oni koji na patnje siromašnih 
duša ostaju neganuti, nisu li isto tako okrutni poput 
bogataša? To čak nisu ni stranci koji traže našu 
sućut. To su naši roditelji i dobročinitelji. Zapravo, 
njih se stalno moramo sjećati - zbog kuće u kojoj 
stanujemo, imena kojega nosimo, dobara kojima 
raspolažemo. Ali mi ih zaboravljamo! Oni bi s Jo- 
bom mogli reći: “Nestade bližnjih mojih i znanaca, 
gosti doma moga zaboraviše me" (Job 19,14) 


Zaboraviti pokojne težak je prekršaj. Često sve- 
čano obećavamo umirućem ocu ili majci da ih ni- 
kada nećsmo zaboraviti. Ali, tek što su pokopani, 
već nas zaokupe druge brige i jedva još mislimo na 
njih, iako im dugujemo zahvalnost zbog života. 

Mislite li možda ovako: mislim na svoje rođake 
i prijatelje, ne zaboravljam ih!... Ali gdje je dokaz 
da ih se sjećamo? Što pokojniku koristi naša 
naklonost ako je ne izrazimo djelima? Često čuje- 
mo nekoga kako gorko žali gubitak roditelja: “Bili 
su tako dobri! Majko moja! Ne mogu na nju misliti 
a da mi srce ne krvari...!' Takva žalost je besko- 
risna. Radije svjedočimo svojom djelotvornom lju- 
bavlju, tako da za njih damo služiti svetu misu i 
prinesemo žrtvu. Tada su žalost i bol vjerodo- 
stojni. 

Oni koji zaboravljaju svoje pokojne bit će s 
njihove strane napušteni. “Mjerom kojom mjerite, 
mjerit će vam se zauzvrat (Mt 7,2). 


Odluka 


Kao dar za siromašne duše pridodajmo još an- 
đeoskom pozdravu navečer De Profundis ili Oče 
naš i Zdravo Marijo. 

Ne zadovoljavam se onim što sam mogu učiniti 
za siromašne duše nego se trudim osvojiti i druge 
za samaritansku službu siromašnim dušama. 


De Profundis - Molitva iz dubine (str. 5) 

Molitva 


Gospodine, daj da naše molitve budu korisne 
Tvojim slugama i službenicima. Oprosti im njiho- 
ve grijehe da mogu sudjelovati u plodovima otkup- 
ljenja. Po Gospodinu našem Isusu Kristu. Amen. 


Pokoj vječni daruj im Gospodine, svjetlost vje- 
čna svijetlila im. Amen 

OSMI DAN 


Molitva kao prvog dana (str. 4) 


Razmatranje 


Isitna o zajedništvu svetih predivna je i utješna. 
Zadivljujuća je ovo slika: putujuća Crkva pruža ru- 
ku pomoćnicu trpećoj Crkvi, a drugom rukom hva- 
ta se ruke proslavljene Crkve. Vjerujem u svetu 
Crkvu na zemlji, u čistilištu i na nebu... 


Ako trpi samo jedan ud, ne bi li se tada svi dru- 
gi udovi trebali požuriti da mu pomognu? Da, mi 
smo dužnici samom Bogu koji ljubi siromašne 
duše kao svoju ljubljenu djecu. On im usrdno želi 
otvoriti nebeska vrata. Ipak, tome se protivi njego- 
va pravednost. On se obraća nama i moli nas da 
umjesto njih učinimo zadovoljštinu. Mi smo duž- 
nici tim siromašnim prognanicima. Više nego na- 
metnuta dužnost, na pomoć nas treba poticati lju- 
bav prema bližnjima i uzajamno milosrđe. 


U čistilištu ima duša koje su od svih napuštene, 
na koje nitko više ne misli, ni rođaci, ni prijatelji. 

Kamo god pogledaju, primijećuju da su ih napusti- 
li. Cijeli njihov život je ugašen i nijednom ih se ri- 
ječju više ne spominje. Njihova imena se više ne 
izgovovaraju, njihov grob se više ne posjećuje i za 
njih se više ne moli. Njihovu smrt neće nitko opla- 
kivati i nitko nema namjeru ublažiti njihove muke 
poslije smrti. Potpuno zaboravljena bića! To is- 
ključenje nanosi im još više boli. Oni si mogu pri- 
svojiti riječi psalmiste: “Nestalo me ko mrtvaca iz 
sjećanja ljudi, postadoh ko razbijena posuda" (Ps 
31,13). 


Odluka 


Često prikažimo svoje molitve i dobra djela za 
napuštene duše. Budimo im otac, majka, brat, se- 
stra i prijatelj. 


Danas prikažimo Isusovu napuštenost na križu 
za najnapuštenije duše u čistilištu. 


De Profundis - Molitva iz dubine (str. 5) 


Molitva za mrtve na groblju 


Bože, po svom milosrđu, po kojem Tvoji po- 
vjerenici počivaju u miru, udijeli slugama svojim i 
svima koji ovdje počivaju u Kristu, oproštenje 
grijeha, oslobođenje od njihovih muka i daj im 
vječnu radost! Po Gospodinu našem Isusu Kristu. 
Amen 

Pokoj vječni daruj im Gospodine i svjetlost 
vječna svijetlila im. Amen. 

DEVETI DAN 


Molitva kao prvog dana (str. 4) 


Razmatranje 


Naša devetnica bliži se kraju. Jesmo li shvatili 
milosti i utjehe koje nas, pomoću molitve, pove- 
zuju sa siromašnim dušama? Ili su potrebni još 
drugi razlozi kako bi se u nama raspirio žar ljubavi 
prema bližnjima? Razmislimo o tome da ništa više 
ne veliča Svevišnjeg i ne slavi njegovo ime, ne ra- 
duje njegovo srce; ništa bolje ne potvrđuje njegovu 
volju dostojnu klanjanja, nego oslobođenje siro- 
mašnih duša. 

Otvoriti nebo siromašnim dušama, znači iska- 
zati Bogu, svome Ocu veliku radost da primi svoju 
djecu u svoje veličanstvo i da ih okruni. Križ našeg 


dobivaju još jednu pobjedu. 
Kako drago Srcu Isusovu mora biti naše zauzi- 


manje za siromašne duše! Ta On ih je otkupio svo- 
jom krvlju. Kod svake svete misne žrtve koju je 

ostavio svojoj Crkvi, Isus nas iznova otkupljuje. 
Stoga se u euharistijskom slavlju također, posve 
osobito, spominju siromašne duše. 


Naša draga Gospa od Presvetog Srca Isusova 
kraljica je čistilišta. Ona u čistilištu posjećuje iza- 
brane duše, određene da jednom okruže njezino 
prijestolje. I svaki put se pobjednički vraća s neko- 
liko siromašnih duša u nebo. Možemo, dakle, biti 
sigurni da razveseljujemo našu dobru Majku svaki 
put kad pridonosimo za oslobođenje siromašnih 
duša. 


Sveti Josip, zaštitnik sretne smrti, rado iznosi 
naše molitve onome kojega se udostojao zvati nas 
svojim sinovima. On će nam, zasigurno, uzvratiti 
zahvalnošću za ono što činimo za oslobađanje si- 
romašnih duša. 


Kad se otvori nebo i kad se jedna dušu, otpušte- 
na iz čistilišta prima u mnoštvo svetih, radost je 
beskonačna. Anđeo čuvar i zaštitnik imena rado- 
sno dočekuje dušu. Tada vlada velika radost u ne- 
bu. Sveci znaju tko je toj duši pomogao i njihova 
nam je zahvalnost osigurana. Koliko su siromašne 
duše zahvalne svojim dobročinitiljima već smo go- 

vorili. One nas ne zaboravljaju! Pune pažljivosti 
brinu se za naše potrebe i bdiju nad nama poput 
anđela čuvara. To je dragocjeno pouzdanje u teš- 
koćama, bolima i opasnostima, a jednom, u našoj 
smrtnoj tjeskobi iskazat će nam utjehu i podršku. 
Na posljednjem sudu one su naši zagovornici. I 
kad bi dospjeli u čistilište, posjećivat će nas i tješiti 
dok se, zajedno s njima, ne sjedinimo u sjaju vje- 
čne slave. 


Odluka 


Svoj novac iskoristite tako što ćete povećati mi- 
lodar da si pred Bogom zajamčite zagovor duša u 
čistilištu poslije vaše smrti. Novac ne možete uzeti 
sa sobom u drugi život, ali dobra djela svakako. 
Vaši nebeski prijatelji prati će vas u nebesku Do- 
movinu! 


Blago onima, koji umiru u Gospodinu. 


Neću propustiti ni jednu priliku da pomognem 
siromašnim dušama. 


De Profundis - Molitva iz dubine (str.5) 

Molitva za pokojne vjernike 


Bože, Stvoritelju i Otkupitelju ljudi, otpusti 
svojim pokojnim slugama i službenicama njihove 
grijehe da oni, našom prošnjom, postignu onu bla- 
gonaklonost kojoj su se uvijek nadali. Ti koji živiš 
i kraljuješ u vijeke vjekova Amen. 


Pokoj vječni daruj im Gospodine, i svjetlost 
vječna svijetlila im. Počivali u miru Božjem! 
Amen. 

NAŠ ODNOS PREMA 
SIROMAŠNIM DUŠAMA 


Dvanaest savjeta sv. Franje Seleškog 


Tko ispravno razmišlja o čistilištu osjeća više 
utjehu nego strah. Većina ljudi boji se čistilišta 
samo zato jer pred očima imaju samo sebe a ne 
Božju slavu. Iako su patnje u čistilištu vrlo velike i 
zemaljske se s njima ne mogu ni usporediti, ipak, 
nutarnje radosti siromašnih duša tako su velike da 
se nijedno blaženstvo na zemlji ne može s tim us- 
porediti. Jer: 


1. Siromašne duše su u trajnom sjedinjenju s Bo- 
gom. 

2. One su se posve prepustile volji Božjoj. One 
žele samo ono što Bog želi. I kad bi vrata ne- 
beska bila otvorena, one se nikada ne bi usudile 
pojaviti pred Bogom tako dugo dok se ne oslo- 
bode i posljednje mane. 

3. Dragovljno i s puno ljubavi pokoravaju se pro- 
cesu čišćenja samo da bi se svidjele Bogu, zna- 
jući da je to jedina mogućnost ulaska u nebes- 
ku slavu. 

4, One žele tako dugo ustrajati u čistilištu koliko to 


5. 


Bog želi. 
One ne mogu više griješiti, ali ne mogu više ni 
sticati zasluge. Ne poznaju niti nestrpljivost, niti 
slabosti. 


6. Boga ljube iznad svega kao najveće dobro u pot- 


7. 
8. 
9, 


puno čistoj, nesebičnoj ljubavi. 

Anđeli ih tješe u čistilištu. 

Sigurni su za svoj spas i nadu. 

lako je njihova sudbina tako bolna, oni su u miru. 


10. lako se čistilište, što se tiče bolova, može uspore- 


1 


- 


12. 


diti s paklom, ono je ipak i raj, budući da duše 
smiju jače osjetiti Božju ljubav. 


. Iz svih ovih razloga trebamo više čeznuti za či- 


stilištem nego ga se bojati. Vatra u čistilišnom 
mjestu čisti dušu i rasplamsava je do svete lju- 
bavi. 

Ako je to sve tako, zašto nam se siromašne duše 
toliko proporučuju u molitve? Jer unatoč svim 
prednostima siromašne duše trpe istinsku nevolju 
i Bog želi da im iskažemo svoje milosrđe prema 
Isusovom savjetu u blaženstvima: “Blago milo- 
srdnima, oni će zadobiti milosrđe". 


(S francuskog preveo Arnold Guillet) 

MOLITVA SPASITELJU 
OKRUNJENOM TRNOVOM 
KRUNOM 


Isuse Kriste, radi boli koje si podnio u smrtnom 
strahu u Maslinskom vrtu, bičevanju, krunjenju 
trnovom krunom, na putu prema Golgoti, razapi- 
njanju i svom umiranju, smiluj se siromašnim du- 
šama u čistilištu, naročito onima koje su najviše 
zaboravljene! Oslobodi ih iz njihovih gorkih mu- 
ka, pozovi ih k sebi i zagrli ih s ljubavlju u nebu! 
(Djelomični oprost). 


MOLITVA ZA TRPEĆU CRKVU 


Gospodine, nebeski Oče, svidjelo Ti se očitova- 
ti tajne svoga kraljevstva. Sam Isus nas je upozorio 
na ovu činjenicu:"Slavim te Oče, Gospodaru neba 
i zemlje, što si ovo sakrio od mudrih i umnih, a 
objavio malenima. Da, Oče tako se tebi svidjelo" 
(Mt 11,25). Tim izabranim dušama pripadaju i Ka- 
tarina Genoveška, Ana Marija Lindmayr, Ana Ka- 

tarina Emmerich, Rozalija Put, Margareta Schaf- 
fner. Više nego jednom dopustio si da gledaju 
nevolju siromašnih duša. Slijedeći njihov primjer i 
njihov savjet, želimo i mi biti osjetljivi za tihe SOS 
- pozive (Save Our Souls - Spasi naše duše) s one 
strane. Nebeski Oče, pogled u zvjezdano nebo, u 
mikroskop ili u oči nevinog djeteta daje nam, tek 
neznatno, naslutiti o Tvojoj beskonačnoj veličini, 
moći, mudrosti i dobroti. Kako smo sretni da nas 
je Tvoj dragi Sin, naš Gospodin Isus Krist, otkupio 
na križu i dao nam moć da postanemo djeca Božja 
i baštinici neba. 

Kako si Ti, svemoćni Oče, stvorio iz Adamova 
boka Evu, našu pramajku, tako si iz boka Kristova, 
kojeg je vojnik otvorio sulicom, stvorio svoju za- 
ručnicu, Crkvu. Mi smo mistično tijelo Kristovo. 
Mi pripadamo putujućoj Crkvi na zemlji, naši po- 
kojnici pripadaju trpećoj Crkvi u čistilištu, naša 
spašena braća pripadaju slavnoj Crkvi u nebu. 
Tvoj apostol Pavao poučio nas je da mi, kao udovi 
jednog tijela, tvorimo jedinstvo i da se moramo 
brinuti jedni za druge. 

Zbog te brige dolazimo Te moliti za naše po- 
kojne roditelje, braću i sestre, rođake, prijatelje i 
sve napuštene siromašne duše, prije svega, one na 

koje nitko ne misli. Abba, dragi Oče, Oče našeg 
Gospodina Isusa: Krista, Ti stanuješ u nedostup- 
nom svjetlu, spomeni se svoje djece, onih kojima 
si udahnuo svoj dah, onih kojima si dao besmrtnu 
dušu. Pogledaj, kako čeznu za Tobom, kako se 
pročišćavaju u čistilištu poput zlata što se čisti u 
vatri. Neka Tvoje lice zasvijetli nad njima, udahni 
im svoju očinsku ljubav, operi njihove duše u pre- 
dragocjenoj krvi svoga Sina koju je prolio za njih. 
Primi ih uskoro u svoju slavu i daruj i nama jed- 
nom udio u vječnom životu, da se radujemo Tvojoj 
mudrosti i veličini i slavimo te zbog ljepote Tvojih 
djela, za koje nam ne bi bila dovoljna ni vječnost 
da ih kušamo. 


DOVEDI SVE DUŠE U NEBO 


Isuse Kriste, Sine Boga živoga, sišao si s neba 
da nas ljude poučiš onome što nas očekuje s one 
strane, o mjestu vječnog blaženstva za pravednike, 
izabranike tvoga Oca koji sudjeluju u prisnom bož. 
životu i u zajedništvu sa svim anđelima i svetima, 
koji smiju gledati lice Božje i u njemu sva čudesa 

stvaranja. Ali poučio si nas i o mjestu gdje crv ne 
umire i vatra se ne gasi, o paklu, kraljevstvu soto- 
ne, tvoga protivnika, i njegovih pristaša. 

Tvoja nas je Majka u Fatimi poučila da nakon 
svakog otjastva krunice molimo: “O, moj Isuse, 
oprosti nam naše grijehe, očuvaj nas od paklenog 
ognja i dovedi u raj sve duše, osobito one kojima 
je najpotrebnije tvoje milosrđe!" Nebo ili pakao, 
velika je to odluka za svakog čovjeka. Tvoja nas 
Crkva uči da, za one koji nisu savršeno čisti i bez 
grijeha, postoji mjesto čišćenja, čistilište. Znane su 
Ti ljudske slabosti i Tvoje milosrđe načinilo to 
mjesto da bi mi mogli očistiti svoje duše, kao što 
se zlato čisti u vatri, da bi odložili zloću grijeha i 
obukli svadbeno ruho, tako da konačno budemo 
dostojni pojaviti se pred Božjim veličanstvom i 
smijemo počivati na Srcu Božjem poput ljubljene 
djece. 

U blaženstvima ši rekao: “Blago milosrdnima, 
oni će zadobiti milosrđe". Stoga, sada želimo mo- 
liti za siromašne grešnike kako se ne bi strovalili u 
vječno prokletsvo i za siromašne duše u čistilištu 
da doskora osjete Tvoju veliku ljubav. Isuse spo- 
meni se naše bijede. Ti si sam rekao"Duh je, istina, 
voljan, no tijelo je slabo." (Mt 26,41). Od Tvog 

Utjelovljenja znamo za Tvoju veliku spasenjsku 
ljubav. Stoga se usrdno utječemo tvome presvetom 
Srcu. Ovog časa ne dopusti da ijedan čovjek dos- 
pije u pakao i neka Tvoja predragocjena krv služi 
kao otkupnina za njihove grijehe. Isuse, naš Gos- 
podine i Spasitelju, pouzdajem se u Tvoju veliku 
moć i Tvoje beskonačno milosrđe. Stoga, neka 
moja usta često izgovaraju strelovitu molitvu: 
“Moj milosrdni Isuse"! 


Arnol Guillet 

